разследването, като тези данни бяха сверени с публично достъпната информация, когато това бе възможно.
 (50)
 На тази основа предполагаемият производствен капацитет на КНР за МДЛ беше установен в диапазона 600 — 850 млн. бройки; тази стойност е подобна на установената при предишния преглед с оглед изтичане на срока на действие на мерките (7) (600 — 700 млн. бройки).
 (51)
 Освен това, както беше установено при предходния преглед с оглед изтичане на срока на действие на мерките (8) и предвид естеството на производствения процес в КНР (основно ръчен труд), производственият капацитет в КНР за МДЛ може лесно да бъде увеличен, например чрез наемане на допълнителни работници и съвсем ограничени инвестиции в оборудване.
 (52)
 Това означава, че производственият капацитет в КНР е с около 240 % — 340 % по-висок от потреблението в Съюза през разследвания период в рамките на прегледа и значително надвишава производството в Съюза през същия период.
 (53)
 В искането за преглед производството на МДЛ в КНР беше оценено на приблизително 350 млн. бройки, което означава, че според консервативната прогноза свободният капацитет е свързан с излишък от 260 млн. бройки. Този свободен капацитет съответства приблизително на цялото потребление на Съюза през разследвания период в рамките на прегледа.
 (54)
 Поради това може основателно да се заключи, че е налице значителен свободен капацитет в КНР. Както е обяснено в съображения 49—53, съществува голяма вероятност този свободен капацитет да бъде насочен към пазара на Съюза, ако антидъмпинговите мерките бъдат отменени.
 3.4.2. Привлекателност на пазара на Съюза
 (55)
 Въпреки намаляващото потребление на МДЛ на пазара на Съюза търсенето им остава значително и представлява около 45 % от световния пазар. Пазарът на Съюза продължава да бъде най-големият пазар на МДЛ в света.
 (56)
 Налице е едва ограничен брой други пазари, на които се използват механизми с дъгов лост. Освен това тези пазари са много по-малки от пазара на Съюза и не биха могли да поемат големия излишък на капацитет в КНР. Освен това според наличната информация потреблението на МДЛ в КНР е много ниско и не се очаква да нарасне значително под каквато и да е форма.
 (57)
 Както е описано в съображение 48, сравнението между експортните цени на КНР за трети държави и цените на пазара на Съюза показва, че преобладаващите цените на продукта са били по-високи на пазара на Съюза. Това означава, че пазарът на Съюза е по-привлекателен за такъв внос на ниски цени, тъй като може да генерира по-големи печалби.
 (58)
 Поради това се стигна до заключението, че ако антидъмпинговите мерки бъдат отменени, пазарът на Съюза ще се окаже привлекателен за износа от Китай.
 (59)
 Предвид тези съображения, ако мерките бъдат отменени, е вероятно износът на разглеждания продукт от КНР да бъде насочен към пазара на Съюза в значителни количества. Както бе посочено в съображения 34—48, този внос най-вероятно ще се осъществява на дъмпингови цени.
 3.4.3. Заключение
 (60)
 Предвид значителния свръхкапацитет в Китай, ограничения размер на китайския вътрешен пазар и привлекателността на пазара на Съюза се стигна до заключението, че китайският внос на продукта, предмет на прегледа, в Съюза ще достигне